| Salgueiro retorto |
| --- |
| Tirarrollas (*corkscrew*), variante do salgueiro retorto *(Salix matsudana* cv. 'Tortuosa') plantado no Xardín botánico de Montreal no Canadá |
| Clasificación científica |
| 

|  |  |
| --- | --- |
| Reino: | Plantae |
| (sen clasif.) | Angiospermae |
| (sen clasif.): | Eudicotyledoneae |
| (sen clasif.): | Rosidae |
| Orde: | Malpighiales |
| Familia: | Salicaceae |
| Xénero: | *Salix* |
| Especie: | ***S. matsudana*** |

 |
| Nome binomial |
| '**Salix matsudana'**Koidz. |

O **salgueiro retorto** ou **salgueiro tortuoso** (***Salix matsudana***) é unha especie de salgueiro nativo do nordés da China. A especie chámase deste xeito en honra a Sadahisa Matsuda, un botanista xaponés. Recoñécense tres variedades, *Salix matsudana* var. *anshanensis*, *S. matsudana* var. *matsudana*, e *S. matsudana* var. *pseudomatsudana*. O cultivo da especie é moi común na China. A variedade hortícola coas pólas retortas, que realmente dá o nome galego, é amplamente cultivado; en inglés coñécese coma *corkscrew willow* (literamente "salgueiro tirarrollas"), é amplamente cultivado. Ás veces considérase sinónimo do salgueiro chorón (*Salix babylonica*). En Galiza aparece como ornamental en parques e xardíns urbanos.

Descrición
----------

*Salix matsudana* é unha árbore de folla caediza de mediano a gran tamaño e rápido crecemento que acada de 6 a 13 metros de alto; mais que ten unha vida curta. E unha árbore dioica, con candeas masculinas e femininas en pés distintos. As follas son estreitas, de cor verde clara, entre 4–10 cm de longo e 1–2 cm de largo. As flores aparecen en candeas que aparecen cedo na primavera

Clasificación
-------------

A *Flora of China* (Flora da China) recoñece tres variedades dentro da especie *Salix matsudana:*

* *Salix matsudana* var. *anshanensis,* endémica de Liaoning Provincia do nordés da China.
* *S. matsudana* var. *matsudana,* moi común no nordés da China.
* *S. matsudana* var. *pseudomatsudana,* atopada soamente nas provincias de Hebei, Heilongjiang, e mais de Liaoning.

Moitos botanistas, salientando o experto en salgueiros ruso Alexei Konstantinovich Skvortsov, trata o *Salix matsudana* coma sinónimo do salgueiro chorón (*Salix babylonica*), que, malia o nome científico, tamén é nativo do norte da China. A única diferenza identificada entre ambas as dúas especies é que *S. matsudana* ten dous nectarios en cada flor feminina, mentres que *S. babylonica* ten só un; porén esta característica é variábel en moitos salgueiros (por exemplo o salgueiro irto, *Salix fragilis*, pode ter un ou dous), polo que incluso esta diferenza non sería unha motivo de distinción das dúas especies.

Cultivo e usos
--------------

O salgueiro retorto foi introducido en moitas zonas coma planta ornamental, por exemplo Australia, Europa (incluíndo Galiza) e América do Norte.

Un cultivar moi popular desta especie e que dá o nome en galego é *Salix matsudana* 'Tortuosa', coñecido en inglés coma "Corkscrew willow" (literalmente "salgueiro tirarrollas"), cuxas pólas fican retortas en espiral, coma un tirarrollas. É tamén moi cultivado coma bonsai e empregado en arranxos florais, tanto pola súa forma como polas súas pólas tortas. Porén, este cultivar é susceptíbel aos cancros, e tamén, pola febleza das pólas e da madeira, pode facilmente danarse coas tormentas e saraibas. Os cultivares que foron seleccionados para resistir isto inclúen "Golden Curls" (un híbrido co salgueiro branco (*Salix alba*)); "Scarlet Curls"; e "Navajo", o "Salgueiro Navajo" foi seleccionado no suroeste dos Estados Unidos.

Outro cultivar híbrido dos salgueiros retorto e branco é o "Austree"; un cultivar cun crecemento rápido excepcional coas pólas rectas, empregado coma pantalla e en sebes. Porén este cultivar é tamén sensíbel aos cancros e outras doenzas; facéndoo de duración curta.

Notas
-----

1. 1 2 3  "Flora of China: Salix matsudana". Consultado o 12 de agosto de 2011.
2. ↑  Huxley, A. ed. (1992). *New RHS Dictionary of Gardening*. Macmillan ISBN 0-333-47494-5.
3. ↑  Bean, W. J. (1980). *Trees and Shrubs Hardy in the British Isles* 8th ed. vol. 4. John Murray ISBN 0-7195-2428-8.

Véxase tamén
------------

### Ligazóns externas

|  |  |
| --- | --- |
|  | Commons ten máis contidos multimedia sobre:  ***Salgueiro retorto*** |

|  |  |
| --- | --- |
| Control de autoridades | 
* Wd: Q2302697
* MAG: 2780038131

 |

|  |  |
| --- | --- |
| Identificadores taxonómicos | 
* APNI: 165877
* BioLib: 38936
* EPPO: SAXMT
* FloraBase: 43840
* FoC: 200005909
* GBIF: 5372934
* iNaturalist: 127243
* IPNI: 778158-1
* IRMNG: 11130162
* ITIS: 504971
* NBN: NBNSYS0500000405
* NCBI: 349989
* POWO: ID
* Tropicos: 28300774
* PLANTS: SAMA13
* VASCAN: 27972
* VicFlora: ID

 |